Oklahoma Crude (cinta)

Ist articlo ye sobre una cinta estausunidense de western dramatico estrenada en 1973; ta atros usos, se veiga Oklahoma Crude.

Oklahoma Crude (títol orichinal en anglés, en aragonés Crudo d'Oklahoma, estrenada en Aragón con o títol en castellano d'Oklahoma, año 10, en aragonés Oklahoma, anyo 10) ye una cinta de cine estausunidense de cine de western dramatico estrenada l'anyo 1973, dirichida por Stanley Kramer seguntes un guión orichinal de Marc Norman, con una banda sonora orichinal de Henry Mancini, una dirección de fotografía de Robert Surtees y una producción cinematografica de Stanley Kramer ta la suya productora cinematografica Stanley Kramer Productions. Conta con un elenco d'actors formau por George C. Scott, Faye Dunaway, John Mills, Jack Palance, William Lucking, Harvey Jason, Ted Gehring, Cliff Osmond, Rafael Campos, Woodrow Parfrey, John Hudkins, Harvey Parry, Bob Herron, Jerry Brown, Jim Burk, Henry Wills, Hal Smith, Cody Bearpaw, James Jeter, Larry D. Mann, John Dierkes, Karl Lukas, Wayne Storm y Billy Varga, entre d'atros.

En 1913, Lena Doyle ye propietaria d'un chicot terreno en Almira (Oklakoma) en un pueyo, y creye que en él se trobará petrolio. A suya propiedat ye rodiada por terrenos con concesions petroliferas d'a Pan Oklahoma Oil & Gas, una poderosa companyía d'Oklahoma. A empresa presiona a Lena ta que lis conceda la concesión d'o terreno, pero ella se niega, creyendo que puet fer fortuna malas que trobe ella directament o petrolio. Cleon Doyle, lo pai de Lena, fa tiempos que no tien contacto con ella pero apareixe de rapiconte y s'ufre a aduyar-la, anque Lena se niega. Cleon decide buscar hombres que treballen ta ella, pagando-lis él, pero no en troba, so que un, un veterano d'a Guerra Hispano-estausunidense una mica trapacero, Noble "Mase" Mason. Lena no en confía, pero finalment l'accepta encara que contina refusando la presencia de su pai. Walter C. Hellman, un antigo capitán de l'exercito estausunidense contractau por a companyía petrolifera, torna a insistir ta que Lena venda lo terreno u accepte una concesión y, en negar-se la muller, lis dan una tonyina, a ella y a Noble, anque iste zaguero ha prebau de vender-se a Hellman. Toz dos son cudiaus por Cleon, y mientres se recuperan Hellman explota lo terreno que ocupa "de facto". Cuan consultan a un avogau, iste lis diz que la chusticia ye controlada por a Pan Oklahoma Oil & Gas y que la sola forma de recuperar as suyas tierras ye emplegando la fuerza y decindo que nomás fan que fer servir a lechitima defensa contra un ataque. Consiguen armas y lo fan, fendo fuera a los hombres d'a companyía. Hellman deseya emplegar a fuerza ta recuperar o pozo petrolifero, pero lo fillo d'o propietario d'a companyía li prohibe y nomás accepta que encercle la propiedat, deixando-los setiaus. Cuantos representants de companyías petroliferas se presentan en o lugar, atrayius por a posibilidat de fer un buen negocio. De rapiconte, d'o pozo prencipia a surchir petrolio, y todas as companyias acuden masivament ta presentar as suyas ofertas de compra de petrolio a Lena.

A cinta s'ambienta en Oklahoma en l'anyo 1913, y las suyas escenas se filmoron en Stockton y atros puestos de California, incluyindo-ie lo disierto de Sonora. Localizacions d'Oklahoma Crude en Internet Movie Database.

Oklahoma Crude recibió una nominación a lo Premio Globo d'Oro a la Millor Canción Orichinal en 1974 mientres a 31ena edición d'os Premios Globos d'Oro.

 Elenco Oklahoma Crude en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1973.
 Cintas de 1973.

 Referencias 

 Vinclos externos 
  Oklahoma Crude en Internet Movie Database.
  Oklahoma Crude en TCM Movie Database.
  Oklahoma Crude en l'American Film Institute Catalog de l'American Film Institute''.

Categoría:Cintas ambientadas en Oklahoma
Categoría:Cintas ambientadas en 1913
Categoría:Cintas con banda sonora orichinal de Henry Mancini
Categoría:Cintas con dirección de fotografía de Robert Surtees
Categoría:Cintas con guión de Marc Norman
Categoría:Cintas con montache de Folmar Blangsted
Categoría:Cintas de cine de drama
Categoría:Cintas de western
Categoría:Cintas d'Estaus Unius
Categoría:Cintas dirichidas por Stanley Kramer
Categoría:Cintas en anglés
Categoría:Cintas en Panavision
Categoría:Cintas en Technicolor
Categoría:Cintas interpretadas por Billy Varga
Categoría:Cintas interpretadas por Bob Herron
Categoría:Cintas interpretadas por Cliff Osmond
Categoría:Cintas interpretadas por Cody Bearpaw
Categoría:Cintas interpretadas por Faye Dunaway
Categoría:Cintas interpretadas por George C. Scott
Categoría:Cintas interpretadas por Hal Smith
Categoría:Cintas interpretadas por Harvey Jason
Categoría:Cintas interpretadas por Harvey Parry
Categoría:Cintas interpretadas por Henry Wills
Categoría:Cintas interpretadas por Jack Palance
Categoría:Cintas interpretadas por James Jeter
Categoría:Cintas interpretadas por Jerry Brown
Categoría:Cintas interpretadas por Jim Burk
Categoría:Cintas interpretadas por John Dierkes
Categoría:Cintas interpretadas por John Hudkins
Categoría:Cintas interpretadas por John Mills
Categoría:Cintas interpretadas por Karl Lukas
Categoría:Cintas interpretadas por Larry D. Mann
Categoría:Cintas interpretadas por Rafael Campos
Categoría:Cintas interpretadas por Ted Gehring
Categoría:Cintas interpretadas por Wayne Storm
Categoría:Cintas interpretadas por William Lucking
Categoría:Cintas interpretadas por Woodrow Parfrey
Categoría:Cintas producidas por Stanley Kramer
Categoría:Cintas rodadas en California
Categoría:Cintas rodadas en Stockton (California)